Scrophulariaceae
Scrophularia nodosa Plantae — Angiospermae Eudicotyledones  Asteridae  Ordo : Lamiales  Familia : Scrophulariaceae  Juss.     Subdivisiones: Genera Vide commentarium. Scrophulariaceae sunt familia plantarum florentium ordinis Lamialium. Plantae sunt herbae annuae vel perennes, floribus symmetria bilatera (zygomorphica) vel raro radiali (actinomorphica) praeditis. Scrophulariaceis est distributio cosmopolitana, plurimis in regionibus temperatis inventis, montibus tropicis inclusis. Nomen familiare in nomine generis Scrophulariae L. conditur. Familia olim in circa 275 generibus et plus quam 5000 specierum consistebat, sed sua circumscriptio penitus mutata est cum multae phylogeniae moleculares monstrarent usitatam circumscriptionem latam graviter polyphyleticam fuisse. Multa genera in alias familias intra Lamiales nuper transferuntur, insigniter in Plantaginaceas et Orobanchaceas, sed etiam in aliquas familias novas. Circumscriptiones nonnullarum familiarum Lamialium amplificatae sunt ut se ad genera ex Scrophulariaceis sensu lato translata accommodent. Familia nonnullas plantas medicinales comprehendit, inter quas: Leptandra Scrophularia Verbascum